189.

Glavne izmjene u organigramu i u upravljanju Parlamentom prikazane su u tablici koja se nalazi u nastavku. Tablica 10. Prikaz restrukturiranja Glavnog tajništva u 2014. Glavna uprava Restrukturiranje i modernizacija DG PRES Predsjedništvo Tijekom financijske godine 2014. u DG PRES-u izmijenilo se troje uzastopnih dužnosnika za ovjeravanje. Razdvajanje dužnosti zamjenika glavnog tajnika i glavnog direktora DG PRES-a, sukladno odluci Predsjedništva od 20. svibnja 2013., izvršeno je 23. travnja 2014. Proces restrukturiranja DG PRES-a uspješno je završen i ta je Glavna uprava u potpunosti operativna. Nekoliko rukovodećih radnih mjesta ispražnjeno je 2014. zbog reorganizacije Glavne uprave, odlazaka u mirovinu i premještaja. Riječ je o radnim mjestima direktora Uprave za plenarnu sjednicu, direktora Uprave za zakonodavne akte, načelnika Odjela za organiziranje i održavanje plenarne sjednice, načelnika Odjela za poslove zastupnika te načelnika Administrativnog odjela zastupnika. Organigram Glavne uprave Predsjedništva s kraja 2014. pokazuje podjelu na tri uprave i 16 odjela, od kojih su tri izravno pod glavnim direktorom. Odjel za strategiju i koordinaciju briše se iz organigrama DG PRES-a početkom 2015.; njegovo osoblje i zadaće preuzima Odjel za resurse. DG IPOL Unutarnja politika DG IPOL proveo je, prije novog parlamentarnog saziva, pokaznu vježbu koja je predviđala premještaj sedam načelnika odjela i tako ih pripremio za očekivane premještaje za potrebe službe. GU EXPO Vanjska politika Uzimajući u obzir direktnu poveznicu između postupka promatranja izbora i aktivnosti vezanih uz izgradnju demokracije, Ured za promicanje parlamentarne demokracije spojen je s Odjelom za promatranje izbora unutar Uprave za podršku demokraciji. Unutar iste Uprave, stvorena je nova Služba za podršku posredovanju. DG EPRS Službe parlamentarnog istraživanja Otvoreno je 80 novih radnih mjesta u okviru sporazuma o suradnji između Parlamenta i Gospodarskog i socijalnog odbora te Odbora regija (vidjeti stavak 98.). Dvadeset i pet novih kolega upućeno je u Glavnu upravu iz Europskog gospodarskog i socijalnog odbora te Odbora za regije u listopadu 2014., a još 17 kolega očekuje se 1. siječnja 2015. Novi kolege pridružili su se Službi istraživanja za zastupnike kao politički analitičari specijalizirani za određena politička pitanja odnosno kao asistenti, sukladno sporazumu Predsjedništva i ta dva savjetodavna odbora. U suradnji s Glavnom upravom za kadrovske poslove i EPSO-om, proveden je natječaj za ugovorne istraživače; 40 izabranih kandidata pridružit će se upravama A i C DG EPRS-a tijekom 2015. Odjel STOA postao je 15. rujna 2014. Odjelom za znanstvena predviđanja. Odjel za znanstvena predviđanja provodi interdisciplinarna istraživanja i pruža usluge strateškog savjetovanja na području ocjenjivanja znanstvenih i tehnoloških odabira i znanstvenih predviđanja. DG COMM Komunikacija Početkom novog zakonodavnog saziva, u organigram DG COMM-a unesene su manje izmjene: — Odjel za politiku je ukinut, čime je izravno povezan s generalnim direktorom ostao samo Odjel za praćenje javnog mijenja, — Odjel za program posjetitelja Europske unije (EUVP) i Odjel za planiranje i strategijsko upravljanje premješteni su pod nadležnost direktora Uprave za odnose s građanima odnosno direktora Uprave za resurse, — stvorene su dvije nove uprave: Odjel za praćenje i stratešku analizu medija unutar Uprave za medije te Odjel za koordinaciju usluga za posjetitelje unutar Uprave za odnose s građanima. Novi odjeli u potpunosti su popunjeni preraspodjelom radnih mjesta. GU PERS Osoblje 2014. bila je prijelazna godina s obzirom na to da je u njoj došlo do promjene generalnog direktora. Dvije incijative koje su bile pokrenute krajem 2014. trebale bi uroditi plodom u 2015. godini; riječ je o i. pokretanju u prosincu 2014. radne skupine „Screening” unutar Glavne uprave za osoblje kojoj je cilj bio utvrditi koje su promjene u procesu rada („workflow”) potrebne kako bi se mogao početi koristiti Sysper2 (glavni program za upravljanje ljudskim resursima koji koristi većina europskih institucija), ispitati opterećenost poslom u raznim odjelima kako bi se optimizirala raspodjela resursa te eventualno predložiti rješenja za efikasniju organizaciju rada; i ii. slanju upitnika za unutarnje vrednovanje svim načelnicima odjela kako bi se stekla slika djelovanja službi i potencijalnih rizika te kako bi se dobili prijedlozi za eventualna poboljšanja. DG INLO Infrastruktura i logistika 2014. bila je prijelazna godina s obzirom na to da je u njoj došlo do promjene generalnog direktora. Dužnost savjetnika glavnog direktora, koju je ranije vršio načelnik Odjela za opću koordinaciju, prebačena je od 1. rujna 2014. trojici savjetnika novog glavnog direktora. Istovremeno, Odjel za opću koordinaciju zamijenjen je Odjelom za kadrovske poslove unutar kojeg je ustanovljena Služba za zapošljavanje i razvoj karijere. Projekt jedinstvene kontaktne točke („One Stop Shop”) pokrenut je početkom 2014. i postao je potpuno operativnim nakon izbora (vidjeti stavak 169.). Radna mjesta u ovom novom odjelu otvorila su se unutarnjom preraspodjelom u Upravi za logistiku. Tijekom 2014., Odjel za infrastrukturnu koordinaciju (ranije pri Upravi A) pripojen je generalnom direktoru te preimenovan u Odjel za pitanja o nekretninama. Nadalje, od 1. siječnja 2014. služba EMAS (Eco-Management and Audit Scheme) izmještena je iz DG INLO-a i pripojena izravno kabinetu Glavnog tajnika s obzirom na to da njezina djelatnost obuhvaća cijelu Instituciju. Transfer proračunskih stavki vezanih uz EMAS izvršen je 1. srpnja 2014. DG TRAD Prevođenje Promjena generalnog direktora tijekom godine. Nakon što su 1. siječnja 2014. sve zadaće vezane uz kontrolu kvalitete dodijeljene Odjelu za višejezičnost i vanjske odnose, nova Služba za koordinaciju kvalitete osnovana je u ovoj Upravi 1. travnja 2014. Služba je odgovorna za sve žalbe i povratne informacije povezane kako s izvornim dokumentima tako i s prijevodima te za koordinaciju inicijativa vezanih uz kvalitetu na razini Glavne uprave za pismeno prevođenje. Što se tiče Hrvatskog odjela za pismeno prevođenje, valja napomenuti da je do 31. prosinca 2014 zaposleno 11 dužnosnika razine AD, u što su ubrojene i načelnica odjela i koordinatorica za kvalitetu. Na odjelu je i 14 privremenih zaposlenika razine AD, od kojih će 8 uskoro biti zaposleno kao dužnosnici. Nadalje, 11 privremenih zaposlenika razine AST rade kao asistenti za prijevode, radna mjesta za koja EPSO još uvijek ne planira raspisati natječaj. DG FINS Financije Tijekom 2014., došlo je do značajnih promjena na rukovodećim položajima Glavne uprave: u istoj financijskoj godini imenovani su novi generalni direktor, tri nova direktora (zbog dva odlaska u mirovinu i promaknuća jednog direktora u generalnog direktora), četiri načelnika odjela (od ukupno deset) te jedan načelnik službe. U srpnju 2014., Opći odjel za koordinaciju i nekadašnja Uprava C spojeni su u novu Upravu za financiranje političkih struktura i resurse s ciljem daljnjeg jačanja kapaciteta DG FINS-a na području upravljanja resursima. DG ITEC Inovacije i tehnička podrška Predsjedništvo je na sjednici od 14. travnja 2014. odlučilo restrukturirati nekadašnju Uprave za informacijske tehnologije i razdvojiti njene djelatnosti na dvije nove uprave, Upravu za operacije i infrastrukturu (ESIO) te Upravu za održavanje programa (DES). Provođenje internalizacije započelo je otvaranjem 30 dodatnih radnih mjesta 2014. i smanjenjem broja konzultanata intra-muros. Otprilike 83 % radnih mjesta iz 2013. i 57 % radnih mjesta iz 2014. popunjeno je tijekom 2014. godine. Natječaj za stručnjake predviđen je za 2015. DG SAFE Sigurnost Kako bi se udovoljilo hitnoj potrebi povećanja broja zaposlenih u određenim područjima rada, a posebno u Upravi B za prevenciju, prvu pomoć i zaštitu od požara, Glavna Uprava izvršila interno razmještanje osoblja na štetu nekoliko drugih područja rada (u očekivanju nužne popune organigrama). Navedeni premještaji omogućili su popunjavanje radnog mjesta direktora Uprave A za fizičku zaštitu i pomoć, sigurnost i zaštitu kao i 9 od 13 radnih mjesta načelnika odjela (postupak za preostala 4 radna mjesta dovršen je i ona će biti popunjena početkom 2015.). SJ Pravna služba Tijekom 2014., unutar Pravne službe otvoren je Odjel za zakonodavnu i pravosudnu koordinaciju te Služba za resurse. Novi odjel zadužen je za pitanja koja presjecaju razna područja, uključujući i sve aspekte redovnih i izvanrednih zakonodavnih postupaka, delegiranih i provedbenih akata i zakonodavnog programa. Nova Služba za resurse, poput uprava za resurse u ostalim glavnim upravama, odgovorna je za upravljanje ljudskim resursima, proračun i pitanja informatičke tehnologije u Pravnoj službi. Služba EMAS Sustav ekološkog upravljanja i revizije (EMAS) Od 1. siječnja 2014., bivša služba EMAS u Odjelu za strateško planiranje prebačena je pod nadležnost Glavnog tajnika kao pripojena središnja služba – Odjel EMAS. DG INLO je do kraja lipnja 2014. bio odgovoran za proračunske linije EMAS-a te za njegov postupak javne nabave. Do potpunog financijskog i administrativnog transfera iz DG INLO-a došlo je 1. srpnja 2014. kada je načelnik kabineta Glavnog tajnika imenovan dužnosnikom za ovjeravanje na osnovi delegiranja za obje proračunske linije EMAS-a.